CELEX: 62014TN0204
Language: sk
Date: 2014-03-28 00:00:00
Title: Vec T-204/14: Žaloba podaná 28. marca 2014 – Victor International/ÚHVT – Ovejero Jiménez a Becerra Guibert (VICTOR)

28.7.2014   
            
            
               SK
            
            
               Úradný vestník Európskej únie
            
            
               C 245/14
            
         Žaloba podaná 28. marca 2014 – Victor International/ÚHVT – Ovejero Jiménez a Becerra Guibert (VICTOR)
   (Vec T-204/14)
   2014/C 245/20
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: Victor International GmbH (Elmshorn, Nemecko) (v zastúpení: R. Kaase a J. Plate, lawyers)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Gregorio Ovejero Jiménez a María Luisa Cristina Becerra Guibert (Alicante, Španielsko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 22. januára 2014 vo veci R 2208/2012-2 v rozsahu, v akom sa vyhovuje námietke,
            
         
               —
            
            
               zaviazal žalovaného na náhradu trov konania,
            
         
               —
            
            
               zaviazal vedľajšieho účastníka konania na náhradu trov konania pred ÚHVT.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: slovná ochranná známka „VICTOR“ pre tovary a služby v triedach 25, 28 a 35 – Prihláška ochrannej známky Spoločenstva č. 8 409 963.
   
      Majiteľ ochrannej známky alebo označenia namietaných v námietkovom konaní: Gregorio Ovejero Jiménez a María Luisa Cristina Becerra Guibert.
   
      Namietaná ochranná známka alebo označenie: viaceré vnútroštátne obrazové ochranné známky obsahujúce slovný prvok „Victoria“ pre tovary a služby v triedach 25 a 35.
   
      Rozhodnutie námietkového oddelenia: čiastočné vyhovenie námietke.
   
      Rozhodnutie odvolacieho senátu: čiastočné zrušenie napadnutého rozhodnutia.
   
      Dôvody žaloby: porušenie článku 15 ods. 1 nariadenia č. 207/2009 v spojení s článkom 42 ods. 2 a 4 nariadenia č. 207/2009 a pravidla 22 ods. 3 a 4 nariadenia č. 2868/95; porušenie článku 15 ods. 1 písm. a) v spojení s článkom 42 ods. 2 a 3 nariadenia č. 207/2009 a porušenie článku 8 ods. 1 písm. b) nariadenia č. 207/2009.